«Δράση ………» Προγράμματος «Αττική» 2021-2027
ΠΑΡΑΡΤΗΜΑ IΙ
 ΔΙΚΑΙΟΛΟΓΗΤΙΚΑ ΥΠΟΒΟΛΗΣ/ΕΝΤΑΞΗΣ 
(ΕΠΙΣΥΝΑΠΤΟΝΤΑΙ ΗΛΕΚΤΡΟΝΙΚΑ ΣΤΟ ΟΠΣΚΕ)
	Α/Α
	ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΥΠΟΒΟΛΗΣ/ΕΝΤΑΞΗΣ

	1. 
	Δικαιολογητικά νόμιμης υπόστασης:
· Για Α.Ε.: 
Ισχύον (κωδικοποιημένο) Καταστατικό (Νομαρχία ή ΓΕΜΗ ανάλογα με τη χρονική περίοδο) 
Συγκρότηση ΔΣ & Ορισμός Νομίμου Εκπροσώπου (ΦΕΚ ή ΓΕΜΗ ανάλογα με τη χρονική περίοδο) 
Απόφαση Γενικής Συνέλευσης ή Μετοχολόγιο από την οποία να προκύπτει η ισχύουσα μετοχική σύνθεση

· Για Ε.Π.Ε.: 
Ισχύον (κωδικοποιημένο) Καταστατικό (Πρωτοδικείο ή ΓΕΜΗ ανάλογα με τη χρονική περίοδο) 
Πράξη εκπροσώπησης (ΦΕΚ εκπροσώπησης ή ΓΕΜΗ ανάλογα με τη χρονική       περίοδο) σε περίπτωση που η εκπροσώπηση δεν προκύπτει από το ανωτέρω Καταστατικό 

· Για Ο.Ε./Ε.Ε./Ι.Κ.Ε.: 
Πλέον πρόσφατο καταστατικό επικυρωμένο από την αρμόδια Υπηρεσία (Πρωτοδικείο ή ΓΕΜΗ), στο οποίο θα αποτυπώνεται η Διαχείριση-Εκπροσώπηση 

· Για Ατομικές Επιχειρήσεις: Τα απαιτούμενα στοιχεία θα ληφθούν μέσω της διαλειτουργικότητας του ΟΠΣΚΕ με την ΑΑΔΕ.

· Για Κοινωνικές Συνεταιριστικές Επιχειρήσεις του Ν. 4430/2016 όπως ισχύει: 
      Αρχικά υποβληθέν καταστατικό και η τελευταία τροποποίηση αυτού (αν υπάρχει).
      Πιστοποιητικό εγγραφής στο Γενικό Μητρώο Φορέων Κοινωνικής και Αλληλέγγυας     
      Οικονομίας

· Για: Αστικός Συνεταιρισμός Περιορισμένης Ευθύνης, Αστικός Συνεταιρισμός Απεριόριστης Ευθύνης, Αστικός Συνεταιρισμός Κερδοσκοπικός, Άλλο Νομικό Πρόσωπο Ιδιωτικού Δικαίου Κερδοσκοπικό (Ν.Π.Ι.Δ.), Κοινωνικός Συνεταιρισμός Περιορισμένης Ευθύνης (ΚΟΙ.Σ.Π.Ε.) :
      Τα απαιτούμενα νομιμοποιητικά έγγραφα σύστασης και εκπροσώπησης που     προβλέπονται με βάση το εκάστοτε ισχύον νομοθετικό πλαίσιο

	2. 
	Άδεια λειτουργίας σε ισχύ σύμφωνα με την κείμενη νομοθεσία για τις ασκούμενες  δραστηριότητες (π.χ. άδεια λειτουργίας, υπεύθυνη δήλωση έναρξης λειτουργίας, γνωστοποίηση έναρξης λειτουργίας, βεβαίωση της αρμόδιας υπηρεσίας περί συνδρομής νόμιμων προϋποθέσεων λειτουργίας κλπ.) ή έγγραφο απαλλαγής άδειας λειτουργίας αρμόδιας υπηρεσίας.
Στην περίπτωση που η άδεια λειτουργίας δεν έχει εκδοθεί ή έχει λήξει χρονικά, απαιτείται η υποβολή της σχετικής αίτησης έκδοσης/ανανέωσης αυτής.
Σε περίπτωση που, σύμφωνα με την ισχύουσα νομοθεσία, δεν απαιτείται άδεια λειτουργίας/απαλλαγής κ.α. από Αρμόδια Υπηρεσία, υποβολή Υπεύθυνης Δήλωσης του/ων Νόμιμου/ων Εκπροσώπου/ων θεωρημένη με το γνήσιο της υπογραφής ή ψηφιακή υπογραφή ή μέσω gov.gr ότι δεν απαιτείται άδεια λειτουργίας με σχετική αναλυτική αιτιολόγηση. (Σε περίπτωση που η εκπροσώπηση ασκείται από κοινού από δύο ή περισσότερα πρόσωπα και όχι χωριστά, η δήλωση υποβάλλεται από όλους όσους έχουν την ιδιότητα.)

	3. 
	Ενιαίο Πιστοποιητικό Δικαστικής Φερεγγυότητας, έκδοσης τελευταίου διμήνου από την ημερομηνία υποβολής της αίτησης χρηματοδότησης.

	4. 
	Εκτύπωση της Βεβαίωσης υποβολής δήλωσης στο Μητρώο Πραγματικών Δικαιούχων του άρθρου 20 του ν.4557/2018 (Α΄ 139), ως ισχύει, για όσες επιχειρήσεις υπάρχει σχετική απαίτηση, από την οποία θα προκύπτουν τα στοιχεία των πραγματικών δικαιούχων.

	5. 
	Υπεύθυνη Δήλωση (πολλών σημείων) του/ων Νόμιμου/ων Εκπροσώπου/ων του Δικαιούχου, θεωρημένη με το γνήσιο της υπογραφής ή ψηφιακή υπογραφή ή μέσω gov.gr, σύμφωνα με το Υπόδειγμα Α του Παραρτήματος V-Υποδείγματα Υπεύθυνων Δηλώσεων.
Σε περίπτωση που η εκπροσώπηση ασκείται από κοινού από δύο ή περισσότερα πρόσωπα και όχι χωριστά, η δήλωση υποβάλλεται από όλους όσους έχουν την ιδιότητα.

	6. 
	Υπεύθυνη Δήλωση του/ων Νόμιμου/ων Εκπροσώπου/ων του Δικαιούχου σύμφωνα με το Υπόδειγμα Β του Παραρτήματος V-Υποδείγματα Υπεύθυνων Δηλώσεων. (Υπεύθυνη Δήλωση σχετικά με τα στοιχεία που αφορούν την ιδιότητα ΜμΕ).
Σε περίπτωση που η εκπροσώπηση ασκείται από κοινού από δύο ή περισσότερα πρόσωπα και όχι χωριστά, η δήλωση υποβάλλεται από όλους όσους έχουν την ιδιότητα.

	7. 
	Υπεύθυνη Δήλωση του Νόμιμου/ων Εκπροσώπου/ων του Δικαιούχου σύμφωνα με το Υπόδειγμα Γ του Παραρτήματος V-Υποδείγματα Υπεύθυνων Δηλώσεων (Υπεύθυνη Δήλωση σώρευσης και πίνακας επιχορηγήσεων De Minimis).
Σε περίπτωση που η εκπροσώπηση ασκείται από κοινού από δύο ή περισσότερα πρόσωπα και όχι χωριστά, η δήλωση υποβάλλεται από όλους όσους έχουν την ιδιότητα.

	8. 
	Οικονομικά στοιχεία για τις δύο τελευταίες κλεισμένες διαχειριστικές χρήσεις (01-01-2022 έως 31-12-2022 και 01-01-2023 έως 31-12-2023) που προηγούνται του έτους υποβολής της αίτησης χρηματοδότησης: 
· Ισολογισμοί-αποτελέσματα χρήσης για επιχειρήσεις με τήρηση διπλογραφικών βιβλίων
· Υπόδειγμα (ΕΛΠ) Β.5 Ισολογισμός για πολύ μικρές οντότητες με υπογραφή και σφραγίδα του λογιστή ή του Νόμιμου/ων Εκπροσώπου/ων για επιχειρήσεις με τήρηση απλογραφικών βιβλίων (Το δικαιολογητικό υποβάλλεται μόνο για τις επιχειρήσεις που έχουν την υποχρέωση σύνταξης του υποδείγματος.)
· Ισχύον, υποβεβλημένο Έντυπο Ε3 (με αριθμό ηλεκτρονικής δήλωσης) για όλες τις επιχειρήσεις (με τήρηση διπλογραφικών και απλογραφικών βιβλίων)
Σε περίπτωση που από τα στοιχεία των ανωτέρω διαχειριστικών χρήσεων 01-01-2022 έως 31-12-2022 και 01-01-2023 έως 31-12-2023 (ΕΜΕ, Κύκλος Εργασιών, Σύνολο ισολογισμού) επέρχεται αλλαγή της ιδιότητας ΜΜΕ της αιτούσας επιχείρησης (βλ. Παράρτημα VΙ «Ορισμός ΜΜΕ), επισυνάπτονται τα ως άνω δικαιολογητικά και για την προηγούμενη διαχειριστική χρήση 01-01-2021 έως 31-12-2021.

	9. 
	Για τις περιπτώσεις συνδεδεμένων ή/και συνεργαζόμενων επιχειρήσεων σύμφωνα με τον ορισμό των ΜμΕ του Παραρτήματος VΙ, θα προσκομίζονται κατ’ αναλογία τα ακόλουθα:
1. Απαιτούμενα δικαιολογητικά σχετικά με την νόμιμη υπόσταση, την εταιρική/μετοχική σύνθεση, την νόμιμη εκπροσώπηση και διαχείριση ανάλογα με την νομική μορφή της επιχείρησης (βλ. σημείο α/α 1).
2. Ισχύον, υποβεβλημένο Έντυπο Ε3 (με αριθμό ηλεκτρονικής δήλωσης).
3. Ισολογισμοί – αποτελέσματα χρήσης (για επιχειρήσεις με τήρηση διπλογραφικών βιβλίων). 
4. Στοιχεία προσωπικού (ημέρες απασχόλησης εργαζομένων, ωράριο εργασίας κλπ.) για τις επιχειρήσεις που δραστηριοποιούνται εκτός Ελλάδος. 
Όλα τα παραπάνω οικονομικά στοιχεία και στοιχεία απασχολούμενου προσωπικού υποβάλλονται για τις δύο τελευταίες κλεισμένες διαχειριστικές χρήσεις (01-01-2022 έως 31-12-2022 και 01-01-2023 έως 31-12-2023) που προηγούνται του έτους υποβολής της αίτησης χρηματοδότησης.

Σε περίπτωση που από τα στοιχεία των ανωτέρω διαχειριστικών χρήσεων 01-01-2022 έως 31-12-2022 και 01-01-2023 έως 31-12-2023 (ΕΜΕ, Κύκλος Εργασιών, Σύνολο ισολογισμού) επέρχεται αλλαγή της ιδιότητας ΜΜΕ της αιτούσας επιχείρησης (βλ. Παράρτημα VΙ «Ορισμός ΜΜΕ), επισυνάπτονται τα ως άνω δικαιολογητικά (βλ. σημείο α/α 8) και για την προηγούμενη διαχειριστική χρήση 01-01-2021 έως 31-12-2021.
Σημειώνεται ότι για τις περιπτώσεις συνδεδεμένων/συνεργαζόμενων επιχειρήσεων που δραστηριοποιούνται εκτός Ελλάδας θα υποβάλλονται τα αντίστοιχα ως ανωτέρω ισοδύναμα δικαιολογητικά/έγγραφα που ισχύουν στην αντίστοιχη χώρα.

	10. 
	Στις περιπτώσεις επενδυτικών σχεδίων που περιλαμβάνουν υποδομές κατηγορίας Α (σύμφωνα με την ΥΑ ΥΠΕΝ/ΔΙΠΑ/17185/1069 (Β΄841/2022) 
Έκθεση τεκμηρίωσης κλιματικής ανθεκτικότητας του έργου (ΠΑΡΑΡΤΗΜΑ ΧΙΙΙ)

	11. 
	Σε περίπτωση που η επιχείρηση είναι μέλος οργανωμένου ομοιόμορφου δικτύου διανομής προϊόντων ή παροχής υπηρεσιών 

Σύμβαση Δικαιόχρησης μεταξύ δικαιοδόχου και δικαιοπαρόχου, καθώς και οι εκτελεστικές συμβάσεις οι οποίες συνάπτονται δυνάμει της βασικής σύμβασης δικαιόχρησης.
(βλέπε Παράρτημα ΙΧ: Εγκύκλιος της ΕΥΘΥ με θέμα: Δυνατότητα ενίσχυσης των επιχειρήσεων που λειτουργούν βάσει σύμβασης δικαιόχρησης (Franchise). (Α.Π. 13151/ΕΥΚΕ-ΧΕ 192/10.02.2023) 

	12. 
	Στοιχεία που τεκμηριώνουν τη συνάφεια του επενδυτικού σχεδίου με τις προτεραιότητες της Στρατηγικής Έξυπνης Εξειδίκευσης της Περιφέρειας Αττικής, προκειμένου να γίνει δυνατή η αξιολόγηση του κριτηρίου Β5. Η τεκμηρίωση θα πρέπει να απαντά κατ’ ελάχιστον στα ερωτήματα του Παραρτήματος XV 

	Διευκρινίζεται ότι τα στοιχεία για την τεκμηρίωση του αριθμού των ΕΜΕ της αιτούσας επιχείρησης και των τυχών συνδεδεμένων/συνεργαζόμενων (που θα δηλωθούν στην αίτηση στο ΟΠΣΚΕ και οι οποίες δραστηριοποιούνται στην Ελληνική Επικράτεια), τόσο για σκοπούς πληρότητας της αίτησης χρηματοδότησης, πλήρωσης τυπικών προϋποθέσεων συμμετοχής και βαθμολογούμενου κριτηρίου απασχόλησης, θα αναζητηθούν από τις αρμόδιες υπηρεσίες του Υπουργείου Εργασίας και Κοινωνικών Υποθέσεων (Πληροφοριακό Σύστημα ΕΡΓΑΝΗ) και του ΕΦΚΑ- ΝΑΤ. Δεν απαιτείται επισύναψη δικαιολογητικών απασχόλησης στην υποβολή της αίτησης χρηματοδότησης στο ΟΠΣΚΕ.




*ΠΡΟΣΟΧΗ: Επισημαίνεται ότι όλα τα δικαιολογητικά και στοιχεία που υποβάλλονται στο ΟΠΣΚΕ ηλεκτρονικά θα πρέπει να είναι της μορφής αρχείων: .pdf, .jpg, .png και μεγέθους έως 10 mb. Παρέχεται η δυνατότητα επισύναψης μέχρι πέντε (5) διαφορετικών ηλεκτρονικών αρχείων για κάθε διακριτό δικαιολογητικό. Οι ανωτέρω περιορισμοί είναι υποχρεωτικοί και αποτρεπτικοί για την υποβολή της αίτησης. Συμπιεσμένα αρχεία δεν είναι αποδεκτά για λόγους ασφαλείας. Για τη διευκόλυνση των ενδιαφερομένων προτείνεται τα αρχεία να είναι αυτά ακριβώς που εξάγονται από τα πληροφοριακά συστήματα (Taxis, κ.ο.κ.).

